laion/Wikipedia-Exotic huggingface dataset:
מערת האומה

מערת האומה היא מערת מים זורמים שנתגלתה באמצע שנת 2011 מתחת לבנייני האומה בירושלים. המערה היא הערוץ התת-קרקעי הזורם הגדול ביותר שנתגלה בישראל. במהלך חודש מאי 2011 ביצעה חברת רכבת ישראל עבודות חפירה באזור בנייני האומה בירושלים, כהכנה לבניית תחנה בעבור קו הרכבת המהיר לירושלים. הפועלים, שעסקו בחציבת פיר גישה בעומק 75 מטרים מתחת לפני השטח, גילו את המערה בעומק של 75 מטרים מתחת לפני הקרקע. אורכה המשוער של המערה הוא כמה מאות מטרים והגובה בחלקים ממנה מגיע לכ-20 מטרים. בסקירה שנערכה על ידי אנשי המרכז לחקר המערות של המחלקה לגאוגרפיה באוניברסיטה העברית בירושלים, בראשות פרופסור עמוס פרומקין, נמצאו במערה מפלים קטנים ומשקעי מערות ונמצא כי זורמים בה מים באופן סדיר מצפון-מערב לדרום-מזרח בספיקה בסדר גודל של ליטר בשנייה, אך לא ידוע עדיין לאן הם מתנקזים. במקום בו קוטע הפיר החצוב את הערוץ התת-קרקעי, מזרימה משאבה את המים אל צינור המאפשר את המשך זרימתם בהמשך הערוץ הטבעי. החוקרים קבעו שהמערה מהווה את הקניון הוואדוסי הגדול בארץ ועם מציאתה מצטרפת ישראל לרשימת המדינות בהן זורם נחל תת-קרקעי. המדור לחקר מערות, מערת האומה מערה נחשפה מתחת לבנייני האומה, באתר ‏מאקו‏, 1 ביוני 2011 המערה באתר המרכז לחקר מערות בישראל כך לדברי פרופ' עמוס פרומקין מהאוניברסיטה העברית. ראו: חדשות 2, ‏מערה נחשפה מתחת לבנייני האומה, באתר ‏מאקו‏, 1 ביוני 2011 צפריר רינת, מערת המים המרשימה בישראל נחשפה בירושלים, באתר הארץ, 6 ביוני 2011 ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
הי

האם התכוונתם ל... ה'י' – שנה עברית הי-מן – גיבור סדרת אנימציה צ'וי הונג הי – גנרל בצבא קוריאה הדרומית הֵי! - מילת קריאה צ'ינג הי (פירושונים) היי (פירושונים)
אינו

האם התכוונתם ל... אֵנוֹ (Hainaut) - פרובינציה בבלגיה רוזנות אֵנוֹ – ישות מדינית היסטורית בדרום ארצות השפלה אנו – אל במיתולוגיה המסופוטמית אינוֹ (Aino) - דמות במיתולוגיה הפינית אינו (מיתולוגיה יוונית) (אנ') – מלכת תבאי, בתם של קדמוס והרמוניה אינו (אומה) – אחד משבטי האומות הראשונות של קנדה אַיְינוּ (Ainu) - שבט ביפן איינו (שפה) – שפת השבט איינור (איינו ביחיד) - אלים בעולם הפנטזיה של ג'ון רונלד רעואל טולקין אישים: בריאן אינו – אמן ומפיק מוזיקלי בריטי ברנאר אינו – רוכב אופניים צרפתי
היי

האם התכוונתם ל... High (גבוה) היי איילנד (High Island) - אי בשטח העיר ניו יורק היי טק – הוא שמן הכולל של התעשיות העוסקות בטכנולוגיה מתקדמת היי פייב – להקת בנים ישראלית היי סקול מיוזיקל – סרט מוזיקלי של חברת וולט דיסני הלורד היי סטיוארד (Lord High Steward) והלורד היי קונסטבל (Lord High Constable) – משרות שלטון בריטיות שהתרוקנו מתוכן למעט תפקידם בטקס ההכתרה. אצטדיון מייל היי – אצטדיון הנמצא בדנוור. צומת היי פיק – מקום באנגליה מסילת הרכבת קרומפורד והיי פיק היי-פייבר – חברת תקליטים מייל היי טאוור (Mile high tower) - גורד שחקים המתוכנן להיבנות בעיר ג'דה שבערב הסעודית יער היי (High Wood) - תת-זירת קרב בקרב על הסום היי-אנרג'י – סגנון מוזיקת פופ היי-בול (Highball) - כוס למיץ או לקוקטיילים גסים הבחנה גבוהה (High Definition) - מדד לאיכות צליל או מיצג מוקלט היי - תחושת סימום בודי-היי – אחת התחושות המושגות מעישון קנאביס היי סוסייטי: החברה הגבוהה (סרט) החברה הגבוהה (מחזמר) High Society – שיר הנושא של הסרט והמחזמר Hay (חציר) היי-און-וואי (Hay-on-Wye) - עיירת שוק בוויילס ג'ון היי (John Milton Hay) - מזכיר המדינה של ארצות הברית תחת הנשיאים ויליאם מקינלי ותאודור רוזוולט הסכם היי-בונאו וארילה – הסכם כריית תעלת פנמה עותק היי – עותק טיוטת נאום גטיסברג של אברהם לינקולן שנשתמר אצל ג'ון היי. רוי היי (Roy Hay) - גיטריסט וקלידן מועדון תרבות סטוארט מונרו-היי (Stuart Munro-Hay) - היסטוריון שחקר את פאסיל גמב מתחם מבוצר במרכזה של גונדר במחוז אמהרה שבאתיופיה. הארי היי (Harry Hay) - מייסד אגודת מאטאשין Hey (מילית פניה או קריאה) הֵי! - מילת קריאה היי! סיי! ג'אמפ – להקת פופ היי מיסטר די-ג'יי – סרט בהשתתפות טום ויזדום תוכניות טלוויזיה: היי! בינבה – סדרת אנימציה יפנית היי ארנולד! (Hey Arnold!) - סדרת אנימציה הופה היי – תוכנית טלוויזיה שירים: היי ג'ו (Hey Joe) - שיר עם היי דרומה – שיר של הצ'יזבטרון שזכה לביצועים מחודשים כיפאק היי – שיר של אריק לביא היי, היי, מר ישראל – שיר של להקת פינג פונג היי סלאבני – המנון סרביה ומונטנגרו Hey Jude (היי ג'וד) הוא שיר של להקת הביטלס Hey Hey Helen / אבבא קיצורים למילים אנגליות היי-ביז – קיצור למועדון הכדורגל של היברניאן (Hibernian Football Club) היי האט (Hi-Hat) - הֶתקֵן של שתי מצילות המשמש חלק ממערכת תופים. קיצור של High-Hat חסרי פירוש אנגלי רב האי גאון - מגאוני בבל, נכתב לעיתים כ"רב האיי גאון". La Haye en Touraine - שמה הקודם של עיר הולדתו של רנה דקרט (כיום העיר קרויה על שמו של דקרט). צורת הציווי, בנקבה, לפועל להיות Hi-Man McCoy (Maik Hinkelmann) - חבר להקת S.U.N. Project הגרמנית הי איי
אודן

האם התכוונתם ל... אודן (הולנד) – עיר בהולנד ויסטן יו אודן (וו. ה. אודן) - משורר אנגלי גרג אודן – כדורסלן אמריקאי וילי דן אודן – שחיינית הולנדית אודן (מרק) – מרק מהמטבח היפני אודין
אודן (מרק)

אוֹדֶן (בהיראגאנה: おでん, קאנג'י: 御田) הוא מרק מהמטבח היפני. המרק מבוסס על ציר דאשי ורוטב סויה ומכיל ביצה קשה, דאיקון, קוניאקו ולביבת דג. המנה נחשבת כסוג של נאבֵּמוֹנוֹ, קטגוריה של מאכלים יפנים המבושלים ומוגשים בקדירה בעודם רותחים. ישנם גרסאות רבות של המרק באזורים שונים של יפן, יש המוסיפים למרק קאראשי, טופו, גזר, פטריות שיטאקי, תפוחי אדמה, תמנון, או מיסו. המרק נמכר ביפן בדוכני רחוב. באזור נגויה מכונה המרק "קאנטו-ני" (関東煮); באזור קאנסאי מכונה המרק "קאנטו-דאשי" (関東炊き); באזור שיזואוקה המרק כהה יותר, ועשוי ציר בקר. איריס ז'ורלט, אודן: החמין היפני, 27 בנובמבר 2003
ראיין טדר

ראיין טדר (באנגלית: Ryan Tedder; נולד ב-26 ביוני 1979) הוא זמר, פזמונאי, מפיק ומעבד אמריקאי. טדר משמש כזמר, קלידן וכותב השירים המרכזי של להקת וואן ריפאבליק. כמו כן כתב והפיק שירים לאמנים רבים, בהם טיילור סוויפט, ביונסה, ליאונה לואיס, אדל, קלי קלרקסון, פאר איסט מובמנט, דמי לובאטו, ואן דיירקשן, ג'ורדן ספארקס, מארון 5, ג'יימס בלאנט, ג'ניפר לופז, אלי גולדינג, פול אוקנפולד, אריאנה גרנדה, ווסטלייף, U2, ופול מקרטני. לטדר שלושה פרס גראמי בתור מפיק וכותב באלבומים "21" ו-"25" של אדל והאלבום "1989" של טיילור סוויפט. 2007: Dreaming Out Loud 2009: Waking Up 2013: Native 2016: Oh My My 2020: Human פרק זה טעון עדכון. אנא תרמו לוויקיפדיה ועזרו לעדכן אותו. מדיה וקבצים בנושא ראיין טדר בוויקישיתוף אתר האינטרנט הרשמי של ראיין טדר ראיין טדר, ברשת החברתית פייסבוק ראיין טדר, ברשת החברתית אקס (טוויטר) ראיין טדר, ברשת החברתית אינסטגרם ראיין טדר, סרטונים בערוץ היוטיוב ראיין טדר, ברשת החברתית Goodreads ראיין טדר, במסד הנתונים הקולנועיים IMDb (באנגלית) ראיין טדר, באתר Rotten Tomatoes (באנגלית) ראיין טדר, באתר Metacritic (באנגלית) ראיין טדר, באתר אפל מיוזיק (באנגלית) ראיין טדר, באתר ספוטיפיי ראיין טדר, באתר סאונדקלאוד (באנגלית) ראיין טדר, באתר Last.fm (באנגלית) ראיין טדר, באתר AllMusic (באנגלית) ראיין טדר, באתר MusicBrainz (באנגלית) ראיין טדר, באתר דיזר ראיין טדר, באתר Discogs (באנגלית) ראיין טדר, באתר Songkick (באנגלית) ראיין טדר, באתר Genius ראיין טדר, באתר SecondHandSongs ראיין טדר, באתר בילבורד (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
הוט פוט

הוט פוט (בסינית מסורתית: 火鍋, בסינית מפושטת: 火锅, פיניין: huǒguō, שמשמעו "קדרה באש") הוא מאכל מהמטבח הסיני. מאכל זה כולל ציר המתבשל בקדרה עשויה מתכת, המונח במרכז שולחן הארוחה, וסביבו מונחים מרכיבים שונים, בהם בשר פרוס, ירקות, פטריות, כיסוני וון טון, כופתאות, ופירות ים, והסועדים טובלים את המרכיבים השונים ומבשלים אותם בציר. המאכל נאכל בסין מזה למעלה מ-1,700 שנים, ולא ברור מאין מקורו. ישנה סברה כי מדובר במאכל שמוצאו ממונגוליה, וכי מדובר בתבשיל שהוכן על ידי הלוחמים המונגולים אשר בישלו ירקות ובשר בתוך הקסדות שלהם מעל המדורה. המאכל התפשט ברחבי סין החל מתקופת שושלת טאנג, ובתקופת שושלת צ'ינג היה למאכל מקובל בכל רחבי סין. סוגי הבשר המשמשים במאכל זה כוללים טלה, בקר, עוף, ברווז וחזיר. סוגי הירקות כוללים: באק צ'וי, תרד, שעועית ירוקה, נבטים, בצלי אשקלון, זנגביל, תפוחי אדמה, טארו, עגבניות ודלעת. לעיתים כוללים המרכיבים המבושלים גם טופו ואיטריות. המרק מתובל ברוטב הויסין, רוטב סויה, חומץ, כוסברה, שום, שמן שומשום, פלפל לבן, פלפל צ'ילי, פלפל שחור ולעיתים גם בוטנים או חמאת בוטנים. פונדו מדיה וקבצים בנושא הוט פוט בוויקישיתוף רונן מדזיני, אוכל סיני אמיתי: מאגרול ועד מרק כלבים, באתר ynet, 11 בנובמבר 2007 רונית ורד, אייל טואג, העונג הבא | התבשילים הלוהטים של החורף, באתר הארץ, 16 בינואר 2009
גביע העולם למועדונים 2009

גביע העולם למועדונים 2009 נערך בשנת 2009 באיחוד האמירויות הערביות מה-9 בדצמבר עד ה-19 בדצמבר, והוא היה גביע העולם למועדוני כדורגל השישי במספר. בטורניר זכתה הקבוצה הספרדית ברצלונה, נציגת איגוד התאחדויות הכדורגל האירופאיות אופ"א. הייתה זו הזכייה הראשונה של מועדון ספרדי בטורניר זה. כמו כן זאת גם הפעם הראשונה שהטורניר התארח האיחוד האמירויות הערביות בעוד ששאר המארחות היו יפן וברזיל. בטורניר השתתפו 7 האלופות משנת 2009 של התחרויות האזוריות מטעם הקונפדרציות היבשתיות של פיפ"א, וקבוצה נוספת מאיחוד האמירויות הערביות. התחרות התקיימה בשיטת הנוק אאוט. מנצחת שלב הפלייאוף בין המארחת לאלופת אוקיאניה הצטרפה לאלופות מצפון אמריקה, אסיה ואפריקה בשלב רבע הגמר. המנצחות ברבע הגמר הצטרפו לאלופות אירופה ודרום אמריקה, שזוכות בכרטיס אוטומטי לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר שבו נקבעה האלופה. כמו כן התקיים המשחק על המקום החמישי בין הקבוצות המפסידות ברבעי הגמר. הקבוצות שהשתתפו בטורניר הן: האתר הרשמי של אליפות העולם לקבוצות
טורנדו רוסיני

טוּרְנֶדוֹ רוֹסִינִי (בצרפתית: Tournedos Rossini) הוא מתכון מהמטבח הצרפתי, הכולל אומצת פילה בקר, פרוסת כבד אווז, פרוסה של פטריית כמהין בתוספת רוטב חום. הבשר מטוגן במחבת בחמאה ומוגש על טוסט, כאשר מעליו מונח כבד האווז ועליו פרוסת הפטריה. הרוטב עשוי להיות בורדולז, פטריות או רוטב מדירה. מקורו של מאכל זה לא ידוע. לפי גרסה אחת המאכל הוכן על ידי השף הצרפתי אוגוסט אסקופייה עבור המלחין ג'ואקינו רוסיני. לפי גרסה אחרת, היה זה רוסיני עצמו שהמציא את המאכל. יחודה של המנה הוא השימוש בשלושה חומרי גלם מהיקרים ביותר המזוהים עם המטבח הצרפתי. מדיה וקבצים בנושא טורנדו רוסיני בוויקישיתוף מתכון של השף ניר צוק מתכון באתר "טעמים" יוגב ירוס, טורנדו רוסיני: מנה מושחתת באמת, באתר ynet, 10 בפברואר 2010
חבלי פורטוגל האוטונומיים

חבלי פורטוגל האוטונומיים (בפורטוגזית: Regiões Autónomas de Portugal) הם האיים האזוריים ומדיירה. יחד עם החלק היבשתי של פורטוגל הם יוצרים את הרפובליקה הפורטוגזית. כפי שהוגדר בחוקה הפורטוגזית ובחוקים נוספים, לחבלים אלו אוטונומיה פוליטית ומנהלית ולכן יש להם את הממשלה שלהם. הפרלמנט המקומי נבחר על ידי ייצוג פרופורציונלי ובחלוקת שברי מקומות לפי שיטת ד'הונד, כפי שמתבצע גם בישראל. נשיא החבל מתמנה על ידי נציג רשמי של ממשלת פורטוגל בהתאם לתוצאות הבחירות לפרלמנט. בעבר, לכל חבל אוטונומי ממשלת פורטוגל הייתה ממנה שר ממונה על החבל שנבחר על ידי נשיא פורטוגל. לאחר השינוי השישי בחוקת פורטוגל משנת 2006 ירד הדרג הממונה מדרג של שר לנציג הרפובליקה (Representante da República) הפורטוגזית. מדיה וקבצים בנושא חבלי פורטוגל האוטונומיים בוויקישיתוף
Paid tha Cost to Be da Bo$$

Paid tha Cost to Be da Bo$$‎ הוא אלבום האולפן השישי של הראפר האמריקאי, סנופ דוג. האלבום, שיצא בנובמבר 2002 הגיע למעמד אלבום פלטינה בארצות הברית ונמכר בלמעלה מ-1,300,000 עותקים ברחבי העולם. מהאלבום יצאו שני סינגלים מצליחים: From tha Chuuuch to da Palace ו-Beautiful, שהפך ללהיט גדול. לשני הסינגלים, שבהם השתתף הזמר פארל ויליאמס, יצאו קליפים שצולמו בברזיל. מידע על האלבום Paid tha Cost to Be da Bo$$ באתר MusicBrainz מידע על האלבום Paid tha Cost to Be da Bo$$ באתר AllMusic האלבום Paid tha Cost to Be da Bo$$ באתר Discogs האלבום Paid tha Cost to Be da Bo$$ באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Beautiful

האם התכוונתם ל... Beautiful (שיר של אמינם) – סינגל של הראפר האמריקאי, אמינם Beautiful (שיר של כריסטינה אגילרה) – סינגל של הזמרת האמריקנית, כריסטינה אגילרה Beautiful (שיר של באזי) – סינגל של באזי Beautiful (שיר של מריה קארי) – סינגל של הזמרת האמריקאית, מריה קארי Beautiful (שיר של סנופ דוג) – סינגל של הראפר האמריקאי, סנופ דוג Beautiful (שיר של אייקון) – סינגל של הזמר האמריקני, אייקון Beautiful (שיר של דודו אהרון) – סינגל של הזמר הישראלי דודו אהרון
אנה מריה ואן סכורמן

אנה מריה ואן סכורמן (בהולנדית: Anna Maria van Schurman;‏ 5 בנובמבר 1607 – 4 במאי/14 במאי 1678), ציירת, חרטת, משוררת, ומלומדת הולנדית-גרמנית. ואן סכורמן הייתה האישה המשכילה ביותר באירופה של המאה ה-17. היא הצטיינה באמנות, מוזיקה וספרות ורכשה בקיאות ב-14 שפות, בהן לטינית, יוונית, עברית, ערבית, ארמית, סורית ואמהרית. היא הייתה למודל לאלו שנמשכו ליותר מעיסוק אחד. ואן סכורמן נולדה בקלן למשפחה בעלת אמצעים, אמהּ הייתה גרמניה ואביה היה הולנדי. אביה לימד אותה ואת אחיה בביתם ובגיל ארבע כבר הייתה מסוגלת לקרוא. ב-1623 אביה פרדריק נפטר וב-1626 היא ואמהּ עברו לאוטרכט.[דרושה הבהרה] ב-1636 הייתה לסטודנטית הראשונה באוניברסיטת אוטרכט והורשתה להשתתף בשיעורים כשהיא מוסתרת מאחורי וילון. היא התעניינה בספרות ובכל תחומי המדע, אולם אהבתה העיקרית הייתה תאולוגיה. היא הוסמכה כמשפטנית. ב-1637 נפטרה אמהּ של ואן סכורמן ועול הטיפול בשתי דודותיה הוטל בלעדית על כתפיה, מה שגזל ממנה אנרגיה וזמן רבים. בערך באותה תקופה היא החלה לחשוב שלא תוכל לפרסם יותר את פרי עטה. בספרה "המשרתת המלומדת" טענה סכורמן כי נשים צריכות לרכוש השכלה בכל התחומים, אבל לא להשתמש בה לצורכי מקצוע. ואן סכורמן פנתה לנשים רבות ברחבי אירופה, לגייס כספים לחינוך נערות ונשים. בין יתר יצירותיה נמנו תחריטים עדינים, כשהשתמשה ביהלומים על גבי זכוכית. היא צברה מומחיות בפיסול, עיצוב שעווה וגילוף שנהב ועץ. בנוסף לכך ציירה, בעיקר פורטרטים. ב-1664 פגשה את ז'אן דה לאבדי, ישועי שהמיר את אמונתו לנצרות פרוטסטנטית. הוא ייסד פלג דתי מהורהר שנודע בשם לאבדיזם. ב-1669 עזבה ואן סכורמן את אוטרכט לאמסטרדם על מנת לחיות עם דה לאבדי וחסידיו ולאחר מכן נאלצו לעבור שוב לאלטונה, עיר ומחוז של המבורג, כיום בגרמניה אך באותה התקופה בדנמרק. ואן סכורמן הוקסמה מלאבדי ורעיונותיו והפכה לעוזרתו הראשית. לאבדי נפטר ב-1674 וואן סכורמן הפכה לדמות מרכזית בקבוצה של נשים משכילות. לאחר מכן עברה שוב לפריסלנד, שם נפטרה ב-1678. הלאבדיזם הוכחד בסביבות 1750.
חבורת לול

חבורת לוּל הוא שמה של חבורת אמנים שפעלו בעיקר בתחילת שנות ה-70 של המאה ה-20 בתל אביב והשפיעו רבות על התרבות הישראלית. יחד הם יצרו סרטי קולנוע, תוכנית טלוויזיה, מערכונים ואלבומי מוזיקה. החבורה החלה להתגבש ולפעול ביחד בשנת 1969 תחת חברת ההפקות "הגר". את החבורה הובילו אורי זוהר, אריק איינשטיין, שלום חנוך, צבי שיסל ובועז דוידזון. מלבדם היו שותפים ליצירה גם שמוליק קראוס ואשתו ג'וזי כץ, מיקי גבריאלוב, יענקל'ה רוטבליט, משה איש כסית, דורי בן זאב, פופיק ארנון, יהונתן גפן, תיקי דיין, אושיק לוי, דן שילון, טליה שפירא, אלונה איינשטיין (אשתו של אריק איינשטיין), ליהי חנוך (אשתו של שלום חנוך), ברוריה דוידזון (אשתו של בועז דוידזון), יהודית סולה, אורי גרוס, אביגדור צברי וסימה אליהו (לימים בת זוגו של אריק איינשטיין). יצירתם המשותפת הראשונה הייתה סרט הקולנוע "שבלול", בבימויו של בועז דוידזון, שיצא לאקרנים במאי 1970, ובעקבותיו יצא גם האלבום המוזיקלי "שבלול", שהכיל ברובו שירים שהופיעו בסרט. השם "שבלול" נגזר מכינויו של איינשטיין על ידי שלום חנוך. בשנת 1970 עלתה לשידור בערוץ הראשון גם תוכנית טלוויזיה בת ארבעה חלקים שיצרה החבורה תחת השם "לול". מאוחר יותר באותה השנה יצא האלבום המוזיקלי, "פלסטלינה", שנוצר במהלך העבודה על תוכנית הטלוויזיה וסיכם את פעילות החבורה. באוקטובר 1970 עזב חנוך לבריטניה וכך התפרק הציר המוזיקלי המרכזי של החבורה. בשנת 1972 ביים זוהר את הסרט "מציצים", בו הוא גם כיכב לצידם של איינשטיין ושיסל, על הווי החוף הנהנתני של תל אביב שאפיין אז את חבורת לול. שנתיים לאחר מכן, בשנת 1974, יצא לאקרנים עיניים גדולות, סרטו של אורי זוהר לפי תסריט של יעקב שבתאי והמשיך את סיפור המתייסר התל אביבי, הפעם בדמותו של בני פורמן המגולם בידי אורי זוהר כמאמן כדורסל לצד בגידותיו באשתו ובחבריו לקבוצה. בסרט זה שיחקו לצד זוהר אריק איינשטיין, צבי שיסל, סימה אליהו, טליה שפירא ואשתו לחיים של זוהר אליה שוסטר. בשנת 1988 יצא לאקרנים סרט הקולנוע "לול", שהורכב מקטעי שירים ומערכונים שנערכו מתוך תוכנית הטלוויזיה, ובמקביל יצא פסקול הסרט, שכלל 2 תקליטי וויניל. בשנת 1994 יצא לחנויות אלבום מחודש של הפסקול בגרסת CD על גבי תקליטור אחד. חלק גדול משירי החבורה הפכו לאבן דרך בתולדות הרוק והזמר העברי והישראלי, ביניהם: "מה אתה עושה כשאתה קם בבוקר", "אבשלום", "קח לך אישה", "מאיה", "למה לי לקחת ללב", "מה איתי", "כתבו עליו בעיתון", "צא מזה", "אני אוהב לישון", "אמא אדמה", "שיר של אחרי מלחמה", "יצאנו אט", "זה הסתיו", "הבלדה על יואל משה סלומון" ואני ואתה. תוכנית הטלוויזיה כללה גם מערכונים שהפכו לנכסי צאן ברזל וביניהם: "חידון התנ"ך", "לה מרמור מאת פרלש" ו"עולים חדשים". מלבד היצירה, נודעה החבורה באורח חיים פרוע והולל שניהלה, כולל התנסות בסמים, והיא הפכה למעין סמל של הצעירים הצברים המרדנים של סוף שנות השישים ושנות השבעים. לול (תוכנית טלוויזיה) לול (סרט) לול (פסקול) שבלול (סרט) מציצים עיניים גדולות יהונתן גפן, חומר טוב, הוצאת דביר, 2002 מדיה וקבצים בנושא חבורת לול בוויקישיתוף חבורת לול, באתר MusicBrainz (באנגלית) חבורת לול, באתר MOOMA (בארכיון האינטרנט) תחקיר על חבורת לול בעריכת אורלי וילנאי וגיא מרוז, ערוץ 10, מרץ 2014. התחקיר חשף פרטים על מעלליהם של אנשי חבורת לול המיתולוגית. מנגד, חלק מאנשי החבורה, בהם יענקל'ה רוטבליט, טענו שמדובר בהכפשות "נוטפת צדקנות וצביעות": יענקל'ה רוטבליט תוקף את אורלי וילנאי וגיא מרוז, באתר הארץ, 11 במרץ 2014 זוהר, איינשטיין וחבריהם הורשעו בביקורים במקום לעישון חשיש, דבר, 24 באפריל 1972
כבוד שבת

בהלכות שבת, כבוד שבת היא מצווה מדברי נביאים לכבד את השבת בדרכים שונות. החלוקה בין דברים שהם כבוד שבת לבין דברים שהם עונג שבת אינה חדה ומובהקת, אך לפי הגר"א במצוות כבוד השבת כלולות הפעולות הנעשות בערב שבת, ובמצוות עונג שבת כלולות הפעולות הנעשות בשבת עצמה. מצוות כבוד שבת נלמדת מפסוק בספר ישעיהו: אם תשיב משבת רגלך, עשות חפציך ביום קודשי, וקראת לשבת עונג, לקדוש ה' מכובד, וכיבדתו מעשות דרכיך, ממצוא חפצך ודבר דבר — ספר ישעיהו, פרק נ"ח, פסוק י"ג בגמרא מתוארים שני מלאכי השרת המלווים את האדם בליל שבת מבית הכנסת לביתו, ומתייחסים להכנות שנערכו לכבוד השבת: שני מלאכי השרת מלוין לו לאדם בערב שבת מבית הכנסת לביתו, אחד טוב ואחד רע. וכשבא לביתו ומצא נר דלוק ושלחן ערוך ומטתו מוצעת - מלאך טוב אומר: יהי רצון שתהא לשבת אחרת כך, ומלאך רע עונה אמן בעל כרחו. ואם לאו - מלאך רע אומר: יהיה רצון שתהא לשבת אחרת כך, ומלאך טוב עונה אמן בעל כרחו — תלמוד בבלי, מסכת שבת, דף קי"ט, עמוד ב' מציווי כללי זה נלמדים מעשים שונים אותם יש לעשות לכבוד השבת: עזרא תיקן כי כיבוס הבגדים יעשה ביום חמישי, וזאת מכבוד שבת. רחיצת הגוף, או לכל הפחות רחיצת פנים, ידיים ורגליים לכבוד השבת. התכוננות לשעת כניסת השבת, באופן המשווה לקבלת פני מלך או חתן וכלה. לבוש נקי ומיוחד לשבת. הימנעות מאמירת תחנון בתפילת מנחה של ערב שבת. הימנעות מקביעת סעודה גדולה בערב שבת, וכן השתדלות להימנע מאכילת קבע 3 שעות לפני כניסת השבת. עריכת השולחן וכיסויו במפה בכניסת השבת וביציאתה (מלווה מלכה). הדלקת נר (למאור) וסידור הבית והמיטות. השתתפות מסוימת בהכנות הנעשות לקראת שבת. יש שנהגו לצאת לשדה או לחצר בעת כניסת השבת, כדי לקבל את פניה. כך היו נוהגים האר"י ותלמידיו, והבעל שם טוב עם תלמידיו. כיום נהוג לעשות זאת באמירת הפיוט לכה דודי בקבלת שבת, ובמיוחד במילים שבסיומו - "בואי כלה בואי כלה". עונג שבת ערב שבת הרב אליעזר מלמד, פניני הלכה שבת פרק ב' - הכנות לשבת הערך "כבוד שבת", באתר המכלול כך לדעת הרמב"ם. ישנם ראשונים שסבורים שזו מצווה מדאורייתא. ביאור הגר"א, אורח חיים תקכט, סעיף ד' שולחן ערוך אורח חיים רמב – ויקיטקסט, באתר he.wikisource.org שולחן ערוך אורח חיים רס א – ויקיטקסט, באתר he.wikisource.org שולחן ערוך אורח חיים רסב ג – ויקיטקסט, באתר he.wikisource.org שולחן ערוך אורח חיים רסב ב – ויקיטקסט, באתר he.wikisource.org שולחן ערוך אורח חיים רמט ב – ויקיטקסט, באתר he.wikisource.org שולחן ערוך אורח חיים רסב א – ויקיטקסט, באתר he.wikisource.org שולחן ערוך אורח חיים ש – ויקיטקסט, באתר he.wikisource.org שולחן ערוך אורח חיים רסג – ויקיטקסט, באתר he.wikisource.org שולחן ערוך אורח חיים רסב א – ויקיטקסט, באתר he.wikisource.org משנה תורה לרמב"ם, ספר זמנים, הלכות שבת, פרק ל' שולחן ערוך הרב סימן רס"ב סעיף ד יום טוב ארליך, באלבום "שבת" יד - 'קבלת שבת' ועוד הוספות בתפילות, באתר פניני הלכה, ‏2000-03-05 הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
Closer (שיר של ני-יו)

Closer הוא שיר של זמר ה-R&B האמריקני, ני-יו. השיר יצא לאור בתור הסינגל הראשון מתוך אלבום האולפן השלישי של ני-יו, Year of the Gentleman. השיר הגיע למקום ה-1 במצעד הסינגלים הבריטי, והפך לסינגל השני שמגיע למקום הראשון במצעד זה, אחרי So Sick. השיר הגיע למקום ה-7 במצעד הבילבורד הוט 100 וזכה להצלחה במצעדים רבים במדינות שונות. Closer הוא השיר ה-15 הנמכר ביותר בבריטניה לשנת 2008, והוא הגיע למעמד פלטינה בארצות הברית. מידע על היצירה "Closer" באתר מיוזיק בריינז סרטון השיר "Closer" באתר יוטיוב
חמי יואב

חמֵי יואב היה אתר מרחצאות תרמו-מינרליים, עשירים בגופרית ובמינרלים אחרים בעלי סגולות מרפא. המים נובעים מעומק של כ-1,500 מטרים בבטן האדמה אל בריכות בטמפרטורה של 37 עד 39 מעלות צלזיוס, בזרימה מתמדת. אתר חמי יואב נמצא מול מצודת יואב באזור שפלת יהודה, סמוך לכביש 35, בין קריית גת לאשקלון. הוא נפתח למבקרים בסוף שנות ה-80 של המאה העשרים ונמצא מאז בקו התפתחות והרחבה. האתר נמצא בבעלות קיבוץ שדה יואב. הוא התגלה בחיפוש אחר נפט שנערך בשנות ה-50, אולם רק בשנות ה-80 התברר כי ניתן להשתמש במי האתר לצורכי חקלאות. בעקבות השימוש במים, התגלו תכונותיהם הייחודיות בתחום הבריאות. האתר נרכש על ידי משקיעים ונהרס. במקומו הוקם אתר ספא מפואר ומלון בוטיק בשם Dream Island. מדיה וקבצים בנושא חמי יואב בוויקישיתוף אתר האינטרנט הרשמי של חמי יואב דליה מזורי, שווה ביקור: מתיחת הפנים של "חמי יואב", באתר nrg‏, 21 ביוני 2016 אתר האינטרנט של Dream Island
Live at the Folklore Center 1967

Live at the Folklore Center 1967 הוא אלבום הופעה חיה של הזמר טים באקלי. האלבום הוקלט בזמן הופעה ב-Folklore Center שבניו יורק ב-6 במרץ 1967 לפני הקלטת אלבומו השני של באקלי, Goodbye and Hello. הוא מכיל שירים שנכתבו על ידי באקלי וחברו המשורר לארי בקט וגרסת כיסוי לשיר Dolphins של פרד ניל. טים באקלי – גיטרה, שירה מידע על האלבום Live at the Folklore Center 1967 באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
כיכר מסקל

כיכר מסקל (געז መስቀል አደባባይ – "מסקל אדבבאי") היא כיכר עירונית גדולה במרכזה של אדיס אבבה, בירת אתיופיה. הכיכר שמשמעות שמה הוא "כיכר הצלב", הוקמה במיוחד כדי שתשמש זירה לחגיגות חג מסקל, אירוע המתרחש בה בחג הצלב האמיתי. בכיכר נערכים אירועים רבים נוספים, ובהם קונצרטים, תהלוכות וכנסים מפלגתיים. הכיכר מחולקת לשני חלקים - רחבה ענקית בצורת חצי מעגל באורך של 350 מטרים לאורך שדרות ג'ומו קניאטה התוחמות אותה מצפון, וברוחב מרבי של 80 מטרים; ושורות מדרגות, גם הן בצורת חצי מעגל, המקיפות את הרחבה מדרום. המדרגות המשמשות כטריבונות בעת אירועים, מגיעות גם הן לרוחב מרבי של 80 מטרים. בכיכר נפגשים כמה מרחובותיה המרכזיים של העיר, שחלקם מהווים גם כבישים ארציים מרכזיים במדינה. כביש מס' 1 מוביל מהכיכר מזרחה ולאחר מכן צפונה, עד לגבול עם אריתריאה וממשיך משם לבירתה אסמרה. כביש מס' 4 יוצא מפינתה המערבית של הכיכר ומוביל דרומה ומזרחה להרר, וכביש מס' 7 יוצא מאותה נקודה ומוביל לג'ימה ולמערב המדינה. בצידה המזרחי של הכיכר יוצאות ממנה "שד' אפריקה" ("דרך בולה") המובילות לכיוון דרום-מזרח ומסתיימות בנמל התעופה הבינלאומי אדיס אבבה בולה, ושדרות מנליק השני המובילות צפונה, ולאחר שהן משנות את שמן מספר פעמים, הן מסתיימות בהרי אנטוטו בצפון-מזרחה של העיר. בפינה המזרחית של הכיכר הוקמה האנדרטה לזכר קורבנות הטרור האדום שנרצחו בשנות ה-70 של המאה ה-20, בהוראת החונטה הצבאית האתיופית, ובמקום הוטמנו שרידיהם של קורבנות. בשנת 2010 נחנך במקום בניין "המוזיאון להנצחת קורבנות הטרור האדום". מדרום לכיכר שוכן מוזיאון אדיס אבבה שנוסד בשנת 1986 באחד המבנים העתיקים בעיר, שהיה שייך לשרי צבאו של מנליק השני. המוזיאון מתמקד בתולדות העיר, באדריכלות, בתרבות ובתהפוכות הפוליטיות שעברו עליה. בפינה הצפון-מזרחית של הכיכר שוכן הבניין העגול של הבנק הלאומי של אתיופיה, אשר תוכנן ב-1953 על ידי האדריכל הצרפתי הנרי שומט (Henri Chomette). צמוד לו ממערב נמצא משרד הנוער והספורט של אתיופיה. עוד שוכנים סמוך לכיכר כנסיית סטפנוס הקדוש וכנסיית יוסף הקדוש, וכן קולג' "אוניברסיטת אטלס". בחג המסקל החל ב-27 בספטמבר לפי הלוח הגרגוריאני, נוהרים אלפי בני אדם אל הכיכר החל בשעות אחר הצהרים, כשהם נושאים בידיהם לפידים. ההמונים מציתים מדורה בצורת פירמידה המוצבת במרכז הרחבה, שבראשה קבוע צלב עץ, וזו בוערת עד שהחגיגות מסתיימות עם עלות השחר, והצלב נופל אל הקרקע. החג מסמל גם את סיומה של העונה הגשומה ואת תחילתו של האביב. בתקופת האימפריה האתיופית, לאחר שאדיס אבבה הייתה לבירת המדינה, התרחשו אירועי חג המסקל סמוך לקתדרלת גאורגיוס הקדוש ולשוק הישן, ובאופן מסורתי הודלקה מדורת החג בידי הקיסר. מאוחר יותר הורה הקיסר היילה סלאסי על הקמת כיכר מסקל במיוחד כדי שתארח את אירועי החג. עם ההפיכה הצבאית במדינה ועליית החונטה הצבאית האתיופית לשלטון ב-1974, שונה שמה של הכיכר ל"כיכר המהפכה" (አቢዮት አደባባይ - "אביות אדבבאי"), והיא הורחבה באופן משמעותי כדי שתוכל לארח את המצעדים השנתיים של האחד במאי וה-12 בספטמבר (יום השנה למהפכה). בכיכר נתלו שלושה פורטרטים רחבי ממדים של קרל מרקס, פרידריך אנגלס וולדימיר לנין. מסורת חג המסקל נמשכה, ותפקיד הדלקת המדורה נמסר לידיו של פטריארך הכנסייה האורתודוקסית האתיופית. ב-1988 הורתה הממשלה השמאלנית על העברת החגיגות לאתר מרכזי פחות בעיר, אך עם סיום מלחמת האזרחים האתיופית וסיום שלטונה של החונטה במדינה ב-1991, הושב לכיכר שמה הקודם ועימו הוחזרו אליה החגיגות. מדיה וקבצים בנושא כיכר מסקל בוויקישיתוף או ב-28 בספטמבר בשנה מעוברת. MESKAL - (Finding the True Cross of Christ)
משפחת רובינסון השווייצרית

האם התכוונתם ל... משפחת רובינסון השווייצרית (ספר) – ספר מאת יוהאן דוד ויס משפחת רובינסון השווייצרית (סרט, 1940) – סרט של אולפני RKO המבוסס על הספר משפחת רובינסון השווייצרית (סרט, 1960) – סרט של אולפני דיסני המבוסס על הספר משפחת רובינסון השווייצרית (סדרת אנימציה) – סדרת אנימציה יפנית המבוססת על הספר